CELEX: 22010D0051
Language: sk
Date: 2010-04-30 00:00:00
Title: Rozhodnutie Spoločného výboru EHP č. 51/2010 z  30. apríla 2010 , ktorým sa mení a dopĺňa príloha XIII (Doprava) a príloha XIV (Hospodárska súťaž) k Dohode o EHP

15.7.2010   
            
            
               SK
            
            
               Úradný vestník Európskej únie
            
            
               L 181/19
            
         ROZHODNUTIE SPOLOČNÉHO VÝBORU EHP
   č. 51/2010
   z 30. apríla 2010,
   ktorým sa mení a dopĺňa príloha XIII (Doprava) a príloha XIV (Hospodárska súťaž) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XIII k dohode bola zmenená a doplnená rozhodnutím Spoločného výboru EHP č. 33/2010 z 12. marca 2010 (1).
            
         
               (2)
            
            
               Príloha XIV k dohode bola zmenená a doplnená rozhodnutím Spoločného výboru EHP č. 156/2006 z 8. decembra 2006 (2).
            
         
               (3)
            
            
               Nariadenie Komisie (ES) č. 906/2009 z 28. septembra 2009 o uplatňovaní článku 81 ods. 3 zmluvy na určité kategórie dohôd, rozhodnutí a zosúladených postupov medzi spoločnosťami linkovej námornej dopravy (konzorciá) (3) sa má začleniť do dohody.
            
         
               (4)
            
            
               Platnosť nariadenia Komisie (ES) č. 823/2000 (4), ktoré bolo začlenené do dohody, sa skončila 25. apríla 2010, preto je potrebné vypustiť ho z dohody,
            
         ROZHODOL TAKTO:
   Článok 1
   Za bod 10 [nariadenie Rady (EHS) č. 2988/74] prílohy XIII k dohode sa vkladá tento bod:
   
               „10a.
            
            
               
                  32009 R 0906: nariadenie Komisie (ES) č. 906/2009 z 28. septembra 2009 o uplatňovaní článku 81 ods. 3 zmluvy na určité kategórie dohôd, rozhodnutí a zosúladených postupov medzi spoločnosťami linkovej námornej dopravy (konzorciá) (Ú. v. EÚ L 256, 29.9.2009, s. 31) (5).
            
         Článok 2
   Príloha XIV k dohode sa mení a dopĺňa takto:
   Znenie bodu 11c [nariadenie Komisie (ES) č. 823/2000] sa nahrádza takto:
   
      „32009 R 0906: nariadenie Komisie (ES) č. 906/2009 z 28. septembra 2009 o uplatňovaní článku 81 ods. 3 zmluvy na určité kategórie dohôd, rozhodnutí a zosúladených postupov medzi spoločnosťami linkovej námornej dopravy (konzorciá) (Ú. v. EÚ L 256, 29.9.2009, s. 31).
      Ustanovenia nariadenia sa na účely tejto dohody vykladajú s týmito úpravami:
      V článku 1 sa slová ‚prístavov Spoločenstva‘ nahrádzajú ‚prístavov na území, na ktoré sa vzťahuje dohoda o EHP‘.“
   
   Článok 3
   Znenie nariadenia (ES) č. 906/2009 v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 4
   Toto rozhodnutie nadobúda účinnosť 1. mája 2010 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6). Uplatňuje sa od 26. apríla 2010.
   Článok 5
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 30. apríla 2010
      
         
            Za Spoločný výbor EHP
         
         
            predseda
         
         Alan SEATTER
      
   
   
      (1)  Ú. v. EÚ L 143, 10.6.2010, s. 28.
   
      (2)  Ú. v. EÚ L 89, 29.3.2007, s. 31.
   
      (3)  Ú. v. EÚ L 256, 29.9.2009, s. 31.
   
      (4)  Ú. v. ES L 100, 20.4.2000, s. 24.
   
      (5)  Uvedené len pre informáciu. Na účely uplatňovania pozri prílohu XIV o hospodárskej súťaži.“
   
      (6)  Ústavné požiadavky neboli oznámené.